తీస్రీ కసమ్

తీస్రీ కసమ్, 1966లో విడుదలైన హిందీ సినిమా. గేయ రచయిత శైలేంద్ర నిర్మించిన ఈ సినిమాకు బసు భట్టాచార్య దర్శకత్వం వహించాడు. హిందీ నవలా రచయిత ఫనిశ్వర్నాథ్ రేణు రాసిన మరే గయే గుల్ఫామ్ అనే చిన్న కథ ఆధారంగా రూపొందించబడిన ఈ సినిమాలో రాజ్ కపూర్, వహీదా రెహమాన్ జంటగా నటించారు. శంకర్-జైకిషన్ సంగీతం సమకూర్చగా, సుబ్రతా మిత్రా సినిమాటోగ్రఫీ, ఫనిశ్వర్నాథ్ రేణు సంభాషణలు, నబేండు ఘోష్ స్క్రీన్ ప్లే అందించారు.

భారతీయ గ్రామీణ నేపథ్యంలోని సమాజాన్ని చూపించిన సినిమా ఇది. ఎద్దుల బండి నడిపే అమాయక హిరామన్, నౌతంకి కి చెందిన నర్తకి హిరాబాయితో ప్రేమలో పడిన కథ ఇది. జానపద కళల ప్రదర్శనల సందర్భంగా మహిళలను దోపిడీ చేసే సంఘటనల గురించి ఈ సినిమా వివరిస్తుంది. బాక్సాఫీస్ వద్ద ఈ సినిమా విజయవంతం కానప్పటికి, 14వ జాతీయ చలన చిత్ర అవార్డులలో ఉత్తమ చలన చిత్రంగా జాతీయ పురస్కారాన్ని గెలుచుకుంది.

 నటవర్గం 
 రాజ్ కపూర్ (హిరామన్)
 వహీదా రెహమాన్ (హిరాబాయి)
 దులారి (హిరామన్ వదిన)
 ఇఫ్తేఖర్ (ఠాకూర్ విక్రమ్ సింగ్)
 కేష్టో ముఖర్జీ (శివరాతన్)
 ఎకె హంగల్ (హిరామన్ అన్నయ్య)
 అసిత్ సేన్ (మేళా అనౌన్సర్)
 సిఎస్ దుబే (బిర్జు)
 శైలేంద్ర

 నిర్మాణం 
ఈ సినిమా పూర్తవడానికి చాలా ఏళ్ళు పట్టింది. అరారియా జిల్లాలోని ఔరాహి హింగ్నా, భోపాల్ సమీపంలోని బినా అనే పట్టణంలో ఈ సినిమాలోని చాలాభాగం చిత్రీకరణ జరిగింది. పోవై సరస్సు సమీపంలో, ముంబైలోని మోహన్ స్టూడియోలో కొన్ని సన్నివేశాలు చిత్రీకరించబడ్డాయి. సత్యజిత్ రే తొలి సినిమాలకు ఛాయాగ్రాహకుడు సుబ్రతా మిత్రా మర్చంట్ ఐవరీ సినిమాలు చేయడానికి కొంతకాలం ముంబైకి వెళ్ళాడు. నాటకరంగ నటుడు ఎకె హంగల్, ఇప్టా నాటకసంస్థలో సన్నిహితుడైన శైలేందర్ కోరిక మేరకు హిరామన్ అన్నయ్య పాత్రను పోషించడానికి అంగీకరించాడు. సినిమా పొడవును తగ్గించడానికి చివరి ఎడిటింగ్‌లో అతని పాత్ర చాలా వరకు తగ్గించబడింది.

 సాంకేతికవర్గం 
 దర్శకుడు: బసు భట్టాచార్య
 కథ, మాటలు: ఫనిశ్వర్ నాథ్ రేణు
 స్క్రీన్ ప్లే: నాబెందు ఘోష్
 నిర్మాత: శైలేంద్ర
 ఎడిటర్: జి.జి.మాయేకర్
 సినిమాటోగ్రాఫర్: సుబ్రతా మిత్రా
 కళా దర్శకుడు: దేశ్ ముఖర్జీ
 కాస్టూమ్స్: పండిట్ శివ్రామ్
 కొరియోగ్రాఫర్: లచు మహారాజ్
 సంగీతం: శంకర్-జైకిషన్
 పాటలు: హస్రత్ జైపురి
 గానం: ఆశా భోస్లే, మన్నా డే, సుమన్ కళ్యాణ్పూర్, లతా మంగేష్కర్, ముబారక్ బేగం, ముఖేష్, శంభు-శంకర్ (కవ్వాల్)

 అవార్డులు, నామినేషన్లు 
సంవత్సరం అవార్డు విభాగం గ్రహీత ఫలితం 1967 భారత జాతీయ చలనచిత్ర పురస్కారాలు ఉత్తమ చలన చిత్రం శైలేంద్ర, బసు భట్టాచార్య   ఫిలింఫేర్ అవార్డులు ఉత్తమ గీత రచయిత శైలేంద్ర  మాస్కో అంతర్జాతీయ చలన చిత్రోత్సవం గ్రాండ్ ప్రిక్స్ బసు భట్టాచార్య   బెంగాల్ ఫిల్మ్ జర్నలిస్ట్స్ అసోసియేషన్ అవార్డులు (హిందీ) ఉత్తమ దర్శకుడు   ఉత్తమ నటుడు రాజ్ కపూర్   ఉత్తమ నటి వహీదా రెహమాన్  

 మూలాలు 

 గ్రంథ పట్టిక 








 బయటి లింకులు 



వర్గం:1966 సినిమాలు
వర్గం:హిందీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు